Aalborgs Stifts Adresseavis, 1824-04-05
Den 22de Marts aabnede Kongen for 10de Gang Møderne i de Deputeredes Kammer med følgende Tale: "Mine Herrer, Det glæder mig, at kunne lykønske mig og Dem med de Velgierninger, som Forsynet siden Kamrenes sidste Møde har udøst over mit Folk, min Armee og min Familie. Det ædleste og retfærdigste Foretagende blev kronet med fuldkomment Held; Frankerig, rolig i sit Jndre, har intet Mere at frygte af Tilstanden paa Halvøen; Spanien er gjengivet sin Konge og udsonet med det øvrige Europa. Denne Triumph, der er saa sikker Borgen for den selskabelige Orden, skylder Man en fransk Armees Disciplin og Mod, anført af min Søn med ligesaa megen Viisdom, som Tapperhed. En Deel af denne Armee er allerede vendt tilbage til Frankerig, Resten vil blive i Spanien netop saalænge, som er nødvendigt til at sikkre dette Lands indvortes Roe. - Dem, mine Herrer, og Deres Fædrenelandskjerlighed vil jeg have at takke for befæstelsen af en saa glædelig Tilstand. En tiaarig Erfaring har lært Fransk mændene, kun at vente den sande Frihed af de Jndretninger, som jeg har grundet paa Chartet. Denne Erfaring har tillige bragt mig til at erkjende det Upassende i en Reglementarbestemmelse, der maa forandres, for at consolidermit Værk. Roe og Fasthed ere, efter de langvarige Rystelser, Frankerigs første Fornødenhed. Ved den nærværende Maade, at fornye Kamrene paa, bliver dette Maal ikke opnaaet; der vil derfor blive Dem forelagt et Lovudkast, ifølge hvilket denne Fornyelse skal finde Sted hvert syvende Aar. - Krigens korte Varighed, Statsindtægternes blomstrende Tilstand, Kreditens Fremskridt, skaffer mig den Glæde, at kunne forkynde Dem, at intet nyt Paalæg og intet Laan udfordres for at kunne dække Afgivterne fra det forløbne Aar. De for den løbende Tjeneste anviste Hjelpekilder ville være tilstrækkelige, og saaledes vil De i de tidligere Udgivter, ingen hindring finde, for at sikkre Aarets Udgifter, hvorover Budgettet vil blive Dem forelagt. - Den Enighed, der bestaaer mellem mine Forbundne og mig og mine venskabelige Forhold til andre Stater, lover Nydelsen af en langvarig almindelig Fred. Magternes Jnteresse og Ønsker ere enige i at bortfjerne Alt, hvad der kunde forstyrre den. Jeg har det Haab, at Orientens og det spanske og portugisiske Americas Anliggender ville blive saaledes regulerede, at de derved interesserede Stater og Folk erholde den største Fordeel deraf og Verdens Handelsforhold den største Udvidelse. Allerede er der regelmæssig aabnet talrige Udveie for vor Agerdyrknings og Konstflids Frembringelser, og er tilstrækkeligt Antal Skibe holder de Stationer besat, der ere meest skikkede til, virksom at beskytte denne Handel. Der er truffet Forholdsregler til, at sikkre Jndløsningen af Capitalen af de Laan, som Staten i mindre gunstige Tider har creeret, og erholde dem forvandlet til Forskrivninger, hvis Renter meere stemme overeens med dem af andre Laan. Denne Operation, der maa have en lykkelig Jndflydelse paa Agerdyrkning og Handel, vil, naar den er begyndt, tillade, at nedsætte Afgivterne og læge de sidste Saar af Revolutionen. Jeg har forelagt Dem mine Hensigter og mine Forhaabninger, og vil stedste søge Statens Styrke og min Regjerings Hæder i at forbedre vor indvortes Stilling. Jeg behøver Deres Medvirkning, mine Herrer, og giør Regning derpaa. Gud har øiensynlig understøttet mine Anstrængelser. De kunne knytte Deres Navne til en for Frankerig lykkelig og mærkværdig Epoke, og De vil ikke vise denne Ære fra sig. Efterat Denne Tale, der gjorde et umiskjendeligt Jndtryk, var tilende, bleve de ny udnævnte Pairer og Deputerede tagne i Eed, og Kanzleren, der liggende paa eet Knæe havde modtaget Kongens befalinger, forkyndte da, at Pairerne og de Deputerede skulde forsamle sig den 24de Marts paa deres sædvanlige Forsamlingssteder, for at begynde deres Virksomhed. En høi Jublen ledsagede Kongen med hans Familie ved hans Bortgang, ligesom den havde modtaget ham ved hans Jndtrædelse.